Document ID: 32012D0059

A TANÁCS HATÁROZATA
(2012. január 24.)
az európai statisztikairányítási tanácsadó testület három tagjának kinevezéséről
(2012/59/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel az európai statisztikairányítási tanácsadó testület létrehozásáról szóló, 2008. március 11-i 235/2008/EK európai parlamenti és tanácsi határozatra (1) és különösen annak 3. cikkére,
tekintettel az Európai Bizottság véleményére,
mivel:
(1)
A Tanács 2009. március 16-án elfogadta a 2009/250/EK határozatot (2), amellyel a 2009. március 23-tól számított három évre kinevezte az európai statisztikairányítási tanácsadó testület (a továbbiakban: a testület) három tagját.
(2)
Ezért három új tagot kell kinevezni, akik megbízatása a 2009. március 23-án kezdődött megbízatás leteltével kezdődne.
(3)
A 235/2008/EK határozat 3. cikkének (2) bekezdése alapján a testület tagjait a statisztika terén kiemelkedő szakértelemmel rendelkező szakértők közül választják ki,
ELFOGADTA EZT A HATÁROZATOT:
1. cikk
A Tanács a 2012. március 23-tól számított hároméves időtartamra az alábbi személyeket nevezi ki az európai statisztikairányítási tanácsadó testület azon tagjaivá, akik a Tanácsot képviselik:
Günter KOPSCH.
Pilar MARTÍN-GUZMÁN.
Edvard OUTRATA.
2. cikk
Ez a határozat az Európai Unió Hivatalos Lapjában történő kihirdetését követő harmadik napon lép hatályba.
Kelt Brüsszelben, 2012. január 24-én.

Labels: 15
19